text: Не стихват пожарите в Италия
  Не стихват пожарите в различни райони на Италия. Само през последното денонощие огнеборците са овладели над 150 огнища. Един човек загина при потушаване на пламъците в гора край Авелино. Пожарите избухват не само заради сушата, но умишлено или от нехайство.
  Според Държавното горско стопанство, от началото на годината до средата на месец август пожарите са се увеличили с 61% спрямо 2011 година. Обхванати са окоо 33 000 хектара площи. В тези данни не са включени опожарените територии на силно засегнатия остров Сицилия. Причината е в неподадена информация от местните лесничейски власти.
  Най-тежко пострадали от пожарите са още остров Сардиния, областите Калабрия, Кампания и Лацио.
  По официални данни 10% от пожарите са умишлени, а 90% са в резултат на безхаберие и вандализъм. Властите са задържали общо 7 души, а срещу 228 се води разследване. Държавното горско стопанство в Италия е единственото в Европа, което разполага с компютърна програма за идентифицирането им.
  Голямата суша и рекордно високите температури принудиха хората в някои краища на Италия да отправят молитви за дъжд.